- Hindi News
- National
- हिंदू संगठनों ने कहा केरल में लाल आतंक का लंबा इतिहास, इसे यहीं पर रोकना होगा
हिंदू संगठनों ने कहा- केरल में लाल आतंक का लंबा इतिहास, इसे यहीं पर रोकना होगा
राष्ट्रीय सुरक्षा मंच द्वारा केरल में मार्क्सवादियों द्वारा संघ व हिन्दु कार्यकर्ताओं की निर्मम हत्या के विरोध में नगर के पड़ाव चौक में एक दिवसीय धरना देकर आक्राेश जताया। इस दौरान राष्ट्रपति और प्रधानमंत्री के नाम तहसीलदार को ज्ञापन सौपा गया।
सभा को संबोधित करते हुए वक्ताओं ने कहा कि केरल में लाल आतंक का लम्बा इतिहास है। इसे यहीं पर रोकना होगा। स्वतंत्रता के बाद अविभाजित कम्युनिस्ट पार्टी ने संघ पर सबसे पहला बड़ा हमला 1984 में किया था। इसके बाद से ही कम्युनिस्ट पार्टी ने संघ व उनसे जुड़े कार्यकर्ताओं पर लगातार हमला किया जा रहा है। सरकार द्वारा कोई कार्रवाई नहीं होने से इनके हौंसले और बुलंद हंै। केरल में जब से माकपा के नेतृत्व में सरकार बनी है तब से वहां भाजपा और संघ के कार्यकर्ताओं पर जानलेवा हमला और हत्याएं बढ़ गई है। 2016 में मई से सितम्बर तक 300 से अधिक हत्याएं हो चुकी है।
धरने में उपस्थित वक्ताओं ने कहा कि आज केरल कसाईखाना बन चुकी है। हिन्दुओं के देश हिन्दुस्तान में हिन्दु पर हो रहे अत्याचार अब बर्दास्त नहीं किया जाएगा। माकपा के नरसंहारी कार्यकर्ता आए दिन निर्मम तरीके से इंसानियत का गला घोट रहे हैं। राष्ट्रीय सुरक्षा मंच से सभा को संबोधित करते हुए कहा कि कुछ वर्ष पूर्व आंतकवादियों के खौफ के कारण भारतवासी अमरनाथ व वैष्णो देवी दर्शन करने नहीं जा पाते थे लेकिन हिन्दुवादी संगठनों के कारण ही आज यहा लाखों की संख्या में भक्त पहुंच रहे हंै।
नरसंहार के विरोध मेंे हिंदू संगठनों ने उठाई आवाज
केरल में हिन्दु कार्यकर्ताओं की निर्मम हत्या के विरोध में हिंदू संगढनों ने आवाज उठाई। धरना में मुख्य रूप से राष्ट्रीय स्वयं सेवक संघ, विश्व हिन्दु परिषद, बजरंग दल, विद्या भारती, भाजपा, युवामोर्चा, किसान संघ, जम्मू कश्मीर फोरम, मजदूर संघ, हिन्दु सेवा समिति, अभाविप, रामचरित मानस समिति सहित बड़ी संख्या में हिन्दुवादी संगठन के कार्यकर्ता उपस्थित थे। धरना प्रदर्शन के बाद अंत में तहसीलदार राकेश साहू को राष्ट्रपति व प्रधानमंत्री के नाम ज्ञापन सौंपा गया।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva awa_Deva